CELEX: 22012D0109
Language: hu
Date: 2012-06-15 00:00:00
Title: Az EGT Vegyes Bizottság 109/2012 határozata ( 2012. június 15. ) az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom), XIX. mellékletének (Fogyasztóvédelem) és 37. jegyzőkönyvének módosításáról

4.10.2012   
            
            
               HU
            
            
               Az Európai Unió Hivatalos Lapja
            
            
               L 270/31
            
         AZ EGT VEGYES BIZOTTSÁG 109/2012 HATÁROZATA
   (2012. június 15.)
   az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom), XIX. mellékletének (Fogyasztóvédelem) és 37. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. és 101. cikkére,
   mivel:
   
               (1)
            
            
               A megállapodás XI. mellékletét a 2012. április 30-i 94/2012 EGT vegyes bizottsági határozat (1) módosította.
            
         
               (2)
            
            
               A megállapodás XIX. mellékletét a 2012. március 30-i 68/2012 EGT vegyes bizottsági határozat (2) módosította.
            
         
               (3)
            
            
               A megállapodás 37. jegyzőkönyvét a 2012. március 30-i 61/2012 EGT vegyes bizottsági határozat (3) módosította.
            
         
               (4)
            
            
               A tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelv módosításáról szóló, 2007. december 11-i 2007/65/EK európai parlamenti és tanácsi irányelvet (4) bele kell foglalni a megállapodásba.
            
         
               (5)
            
            
               A HL L 263., 2010.10.6., 15. o. számában helyesbített, a tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról (audiovizuális médiaszolgáltatásokról szóló irányelv) szóló, 2010. március 10-i 2010/13/EU európai parlamenti és tanácsi irányelvet (5) bele kell foglalni a megállapodásba.
            
         
               (6)
            
            
               A megállapodás rendelkezéseinek érvényesülése érdekében a megállapodás 37. jegyzőkönyvét módosítani kell, hogy magában foglalja a 2010/13/EK határozat által létrehozott, az audiovizuális médiaszolgáltatásokkal foglalkozó kapcsolattartó bizottságot, valamint módosítani kell a XI. mellékletet a bizottsággal való társulásra vonatkozó eljárások meghatározása érdekében.
            
         
               (7)
            
            
               A 2010/13/EK irányelv hatályon kívül helyezi a megállapodásba foglalt 89/552/EGK tanácsi irányelvet (6), amelyet következésképpen a megállapodásból el kell hagyni,
            
         ELFOGADTA EZT A HATÁROZATOT:
   1. cikk
   A megállapodás XI. melléklete 5p. pontjának (89/552/EGK tanácsi irányelv) szövege helyébe a következő szöveg lép:
   „32010 L 0013: az Európai Parlament és a Tanács 2010. március 10-i 2010/13/EU irányelve a tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról (audiovizuális médiaszolgáltatásokról szóló irányelv) (HL L 95., 2010.4.15., 1. o.), amelyet a HL L 263., 2010.10.6., 15. o. számában helyesbítettek.
   E megállapodás alkalmazásában az irányelv rendelkezéseit a következő kiigazításokkal kell értelmezni:
   
               a)
            
            
               Az 1. cikk (1) bekezdése n) pontjának iii. alpontjában a szöveg az »Unió« szót követően »vagy valamely EFTA-állam« szavakkal egészül ki.
            
         
               b)
            
            
               A 1. cikk (1) bekezdése n. pontjának iii. alpontja a következő albekezdéssel egészül ki:
               »Amennyiben egy szerződő fél az audiovizuális szektorhoz kapcsolódó megállapodást kíván kötni, arról tájékoztatja az EGT Vegyes Bizottságot. Az ilyen megállapodások tartalmára irányuló konzultációkra bármely szerződő fél kérésére sor kerülhet.«
            
         
               c)
            
            
               A 2. cikk (5) bekezdésében »az Európai Unió működéséről szóló szerződés 49–55. cikkének« szavak alatt »az Európai Gazdasági Térségről szóló megállapodás 31–35. cikkének« szavak értendők.
            
         Liechtenstein, Izland és Norvégia társulására vonatkozó részletes szabályok az e megállapodás 101. cikkének megfelelően:
   Minden egyes EFTA-állam kijelölhet egy, az adott EFTA-állam által kijelölt illetékes hatóságot képviselő személyt, aki részt vesz a 2010/13/EU európai parlamenti és tanácsi irányelv 29. cikkében említett, audiovizuális médiaszolgáltatásokkal foglalkozó kapcsolattartó bizottság ülésein.
   Az Európai Bizottság kellő időben tájékoztatja a résztvevőket a kapcsolattartó bizottság üléseinek időpontjáról, és továbbítja részükre a vonatkozó információkat.”
   2. cikk
   A megállapodás XIX. mellékletének 7f. pontja (2006/2004/EK európai parlamenti és tanácsi rendelet) a következő francia bekezdéssel egészül ki:
   
               „—
            
            
               
                  32007 L 0065: az Európai Parlament és a Tanács 2007. december 11-i 2007/65/EK (HL L 332., 2007.12.18., 27. o.).”
            
         3. cikk
   A megállapodás 37. jegyzőkönyve (amely tartalmazza a 101. cikkben hivatkozott listát), a következők szerint módosul:
   
               1.
            
            
               A 12. pont szövegét (műsorszolgáltató tevékenységekkel foglalkozó kapcsolattartó bizottság [89/552/EGK tanácsi irányelv]) el kell hagyni.
            
         
               2.
            
            
               A szöveg a következő ponttal egészül ki:
               
                           „35.
                        
                        
                           Az audiovizuális médiaszolgáltatásokkal foglalkozó kapcsolattartó bizottság (2010/13/EU európai parlamenti és tanácsi irányelv).”
                        
                     
         4. cikk
   A 2007/65/EK és a 2010/13/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   5. cikk
   Ez a határozat 2012. június 16-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (7).
   6. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. június 15-én.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 248., 2012.9.13., 32. o.
   
      (2)  HL L 207., 2012.8.2., 48. o.
   
      (3)  HL L 207., 2012.8.2., 41. o.
   
      (4)  HL L 332., 2007.12.18., 27. o.
   
      (5)  HL L 95., 2010.4.15., 1. o.
   
      (6)  HL L 298., 1989.10.17., 23. o.
   
      (7)  Alkotmányos követelmények fennállását jelezték.